2020 


EUM /5/ ACINLINE 


INNOVACION 


Diamars 10 November 2020 Email: IslaOnline@gobierno.aw Tel: 528-4900 
































NOTICIA DI GOBIERNO 


GOBIERNO DI 









—— ἆ 
INLINE 


A 


Gomenvo Dianusa 






PROME MINISTER DI ARUBA 


EVELYN WEVER-CROES 





VEN ell 





Diamars merdia, Prome Minister Evelyn Wever-Croes hunto 
cu Minister di Finansa, Asunto Economico y Cultura, Xiomara 
Maduro y participacion di Minister di Husticia Andin Bikker, a 
tene un otro cumbre cu sindicatonan, gremionan comercial 
y partidonan politico en conexion cu e negosacionnan cu 
Hulanda pa loke ta trata Covid-19 manera cu Gobierno a bin 
ta haciendo desde cu a cuminsa negosia cu Hulanda na juni 
ultimo. 


Prome Minister a habri e cumbre enfatisando e impacto 
grandi cu Covid tawata tin riba Aruba su finansa y economia. 
E mandatario principal di nos pais a enfatisa cu Gobierno di 
Aruba durante e negosacionnan cu Hulanda a purba tur opcion 
pa saca e miho deal pa Aruba y a yega na e punto cu mester 
acepta e deal cu Hulanda despues di e cambionan cu Gobierno 
a logra pa principalmente salbaguarda nos autonomia. Pero 
Aruba mester di ayudo pa sali mas fuerte y resiliente for di e 
situacion aki cu a wordo ocaciona door di Covid-19. 


“E problemanan financiero cu Covid a causa e aña aki, pero 
tambe sigur e siguiente dos añanan, ta enorme. Realidad ta cu 
nos so no por sali for di e abismo cu Covid a crea, nos mester 
di ayudo. Den bida ta pasa cu hasta esnan mas independiente, 
esnan mas orguyoso, mester pidi ayudo cierto momento. Pidi 

ayudo no ta señal di debilidad, e ta señal di forsa, pasobra 
nos ta pidi e ayudo aki temporal, pa nos por sali mas fuerte 
di e crisis aki. Nos ta convenci cu e cambionan cu tin aworaki 
riba papel, lo yuda pa Aruba por sali hopi mas lihe for di e 
crisis aki. Nos lo haya asistencia, placa pa inversion, fiansa na 
0 porciento y pa 2 aña largo refinanciamiento lo bay ta na 0 
porciento. Algo cu Gobiernonan a purba pa hopi aña pero no a 
logra”, Prome Minister a duna di conoce. 


Gabinete Wever-Croes a demostra cu por sanea un situacion 
financiero malo cu a encontra na principio di e gobernacion 
aki entregando prome cu Covid a dal, un presupuesto cu un 
surplus di 40 miyon Florin. Gabinete Wever-Croes por y a logra 
esaki den apenas dos aña di gobernacion. Y cu determinacion 
y sosten di pueblo, lo logra un biaha mas pone Aruba riba e 
bon rumbo financiero bek pa asina nos pueblo por sinti alivio 
cu nos merece. 


Esnan cu a participa na e cumbre a haci hopi pregunta al 
respecto y ta mustra cu ta convivi cu desaroyo di nos pais. 
Gobierno di Aruba un biaha mas ta score cu transparencia 
haciendo e encuentro virtual aki via paginanan social di 
Gabinete Wever-Croes y TeleAruba pa asina pueblo henter 
por a sigui e informacionnan duna den e cumbre. 








Diamars 10 November 2020 


J— AN: 
(JNLINE 





Prome Minister Evelyn Wever-Croes: 








Recientemente Prome Minister Evelyn Wever-Croes a informa 
Parlamento den e reunion publico pa trata Presupuesto 
supletorio cu prome decision cu el a tuma desde cu a asumi e 
responsabilidad di e cartera di infrastructura ta pa depolitisa e 
proceso di otorgamento di tereno. E departamento aki ta traha 
bou di hopi presion y Gobiero ta atende cu esaki debidamente. 
Actualmente tin dos investigacion andando (avestrus y 
flamingo) y tambe un investigacion forensico entama door di e 
ex Minister. Prome Minister ta enfatisa cu tur e investigacionnan 
aki lo continua, ningun investigacion lo wordo para. 


"Ademas, no ta descarta cu lo por bin mas investigacion, y 
un posibel caso pauwies, considerando locual cu ta mira cu a 
pasa. Den tur e investigacionnan aki tin un cos central: posibel 
influencia politico den otorgamento di tereno", Prome Minister 


a expresa. 
Pa e motibo aki tambe, prome decision tuma pa Prome Minister 
tabata pa depolitisa e procesonan den e departamento DIP. Un 
Minister lo no por dicidi mas, sino e director hunto cu un otro 
persona, "vier-ogen principe", pues dos hende cu ta firma e 
'aktenan' y controla cu ta cumpli cu tur rekisito. Di e manera 
aki, e responsabilidad ta caminda cu e mester ta. Na momento 
cu ta trata desaroyo di proyectonan grandi, e departamento 
mester busca aprobacion di Gobierno pa percura cu esaki ta 
cuadra cu e vision di Gobierno. 


“Cu esaki ta sali for di e punto di bista cu lo tin menos espacio 
pa corupcion y esey ta nos meta. Den e siguiente dianan 
e 'mandatering' formal lo ta cla y e ora lo apodera esnan 
responsabel pa ehecuta e trabounan aki', Prome Minister a 
enfatisa 


Banda di esaki, Prome Minister a informa cu el a ricibi 503 
akte sin firma, for di cual 200 ta di tereno pa cas y e resto ta 
huurgrond. Na momento cu e ‘mandatering’ ta cla, tur akte lo 
wordo firma irespecto preferencia politco di e personanan. 


"Pasobra tur ciudadano cu ta biba na Aruba tin derecho riba 
tereno. Pues unabes e aktenan aki wordo firma, pueblo lo 
bay mira desaroyo pronto. Mester remarca cu desde maart 
un promedio di 150 huurgrond a wordo otorga y e meta ta 
pa 400 huurgrond wordo duna prome cu fin di aña pa esnan 
cu ta desea tereno chikito pa planta y haci agricultura, Prome 
Minister a termina bisando. 

MINISTER XIOMARA MADURO 


MINISTER XIOMARA MADURO TA ENTREGA 
E BUKI BALUARTE NA CONSEHO 
DI MINISTER 





Diamars mainta Minister Maduro a entrega e buki BaluArte 
na Conseho di Minister di Aruba. BaluArte ta un buki cu ta 
documenta historia di persona y organisacion cu a duna un 
contribucion significante na desaroyo di cultura den e ultimo 
65 aña na Aruba. 


DOCUMENTACION DI NOS PILARNAN CULTURAL 

BaluArte ta un buki cu ta contene informacion di nos pilarnan 
cultural, entre otro, tin informacion di e autornan di nos Himno 
di Aruba sr. Padu Lampe, sr. Rufo Wever y sr. Hubert Booi. Tin 
varios artista cuta nos pilarnan cultural cutambe ta comparti nan 
historia den e buki y cada articulo ta acompaña pa un cantidad 
di potret cu ta hiba nos bek den tempo. Asina nos ta haya 
e historia di sra. Bernadina Growell, sra. Maybelline Arends- 
Croes, sr. Jossy Brokke y Robert Jeand'or pa menciona algun. 
BaluArte ta contene tambe e historia di algun organisacion no 
gubernamental cu tin hopi aña trahando riba tereno di cultura, 
manera Cas di Cultura, Scol di Musica Rufo Wever y UNOCA. 


BALUARTE TA NA BENTA 

E buki BaluArte ta un bunita buki di calidad halto cu ta na 
benta na UNOCA, Cas di Cultura, De Wit & Van Dorp Stores y 
Plaza Bookshop pa e suma di 55 florin. BaluArte ta un bunita 
regalo pa tur cu ta biba y aprecia cultura di Aruba. 

Continuacion Minister Xiomara Maduro ta entrega e buki BaluArte.... 

STICHTING MONUMENTENFONDS ARUBA TA PRESENTA: 
UN RATON DEN STADHUIS 





Monumentsfund +q peEsENtd: 
ARUBA 


UN gUaton OEN staðnis 














Stichting Monumentenfonds Aruba (SMFA) banda di 
nan tarea principal di cumpra restaura, mantene y huur 
edificionan monumental a bin ta enfoca hopi e ultimo añanan 
na conscientisacion y educacion tocante importancia di 
monumentonan di Aruba como parti di nos herencia cultural. 


Algo cu a resalta hopi ora SMFA a cuminsa cu charlanan na 
scol algun aña pasa ta cu mayoria di e alumnonan di edad mas 
jong no tabata conoce e palabra monumento. 

Asina a cuminsa cu banda di presentacionnan na scola organisa 
diferente proyectonan pa hobennan y tambe a crea na 2015 
hunto cu studiantenan di IPA un buki “monumentenwandeling' 
cu a ser reparti e tempo ey pa tur alumno di scol basico na 
Aruba. 


E biaha aki SMFA kier a enfoca un tiki mas riba esnan mas 
chikito. Si bo tin un fundeshi bon traha bo sa cu e cas lo ta uno 
fuerte y asina nos kier cuminsa siña nos muchanan di mas 
jong kico ta un monumento. 


"Un raton den Stadhuis' ta un storia crea cu e meta pa introduci 
na muchanan entre 4 pa 8 aña e palabra monumento y tambe 
pa nan compronde kico ta un monumento, cu nan ta importante 
pa Aruba y cu nos tur por contribui na cuidanan. 

Atraha e storia den forma di un audiobook tanto na Papiamento 


como na Hulandes. Na final di e storia por scucha un bunita 
cantica tocante monumentonan di Aruba skirbi pa señor Robert 
Reeberg. 

E storia ta trata di famia Pieper cu ta tene un celebracion grandi 
den e Stadhuis pero ta resulta den un problema grandi. 


E audiobook ta riba youtube di SMFA y por haya e link tambe 
riba nos pagina di Facebook: Stichting Monumentenfonds 
Aruba. E ta pa uzo liber y nos kier stimula tur maestronan di 
scolnan preparatorio y primario pa haci uzo di esaki. 


SMFA kier yama danki na tur cu a traha riba e proyecto aki: 
Texto: Mircla Nava , llustracion : Joost Horward, storia conta 
pa: Shahayra Willems, Cantica: Robert Reeberg, Cantantenan: 
Gislaine Coffie, Ann-Jillian de Haseth, Vanessa Gutierrez y 
Robert Reeberg , editing: Willemsproduction. 

SMFAta orguyoso di por realisa un proyecto mas cu e meta pa 
preserva nos pasado pa futuro. 





Informacion di Gobierno transparente! 

Minister di Finansa, 
Asuntonan Economico y Cultura 





De M 





ter van Financiën, Economische Zaken en Cultuur maakt 


de verkoopprijzen voor aardolieproducten ingaande 11 november 
2020 bekend. 





De hierboven genoemde aardolieprijzen zijn inclusief BBO/BAZV/BAVP 


4 DEACI 











Aun 


n ultimo 12 luna 


203.7 204.6 

MINISTER DANGUI ODUBER 

Minister Dangui Oduber: 
E LEY PA PERMITI CULTIVACION DI 


CANNABIS TA CLA PA WORDO TRATA 
DENTRO DI POCO 


Na momento cu nos a drenta gobierno partidonan MEP- 
POR-RED a firma un acuerdo di gobernacion conhunto cu 
un programma. Den e acuerdo aki partidonan a acorda cu lo 
explora e posibilidadnan pa e industria di cannabis medicinal. 
E proceso pa legalisa e uso di cannabis medicinal, legalia e 
cultivacion y procesamento di cannabis a cuminsa for di hopi 
tempo. 


Pa por maneha e industria aki conforme reglanan internacional 
(Enkelvoudig Verdrag van de Verenigde Naties inzake 
verdovende middelen van 1961), Gobierno di Aruba ta 
institui un departamento nobo, Bureau Medicinal Cannabis 
Aruba (BMCA). E departamento aki lo bira e autoridad oficial 
di Gobierno pa duna autorisacion pa cada importacion y 
exportacion di cannabis medicinal cu wordo produci na 
Aruba. Unabes e permiso di cultivo y/of extraccion wordo 
otorga na esnan cu ricibi e licensia, e inversionista local y/of 
internacional tin e obligacion conforme e reglanan internacional 
di e 'Enkelvoudig Verdrag 1961,' di wordo controla door di 
e International Narcotic Board (INCB). E tarea principal di 
ΒΜΟΑ ta pa controla cu tur inversionista ta tene nan mes na 
e regulacion di International Narcotic Board (INCB) y INCB lo 
controla BMCA regularmente pa wak si e inversionista y BMCA 
ta traha conforme e tratado internacional di 1961. 


Na december 2019 caba gobierno a legalisa e importacion di 
cannabis medicinal camina por importa productonan CBD cu 
ta contene menos di 0.2% THC. 


Paralelo na e lantamento di e departamento Bureau Medicinal 
Cannabis a cuminsa e trayecto pa cambia, adapta e ley pa 
esaki wordo manda DWJZ y Raad van Advies pa despues 
trata esaki den parlamento di Aruba. Cu e cambio aki lo permiti 
pa gobierno duna "verlof' pa cultivacion y procesamento di 
cannabis na Aruba. 


E Ley di ‘Landsverordening Verdovende Middelen' a wordo 
adapta pa por cultiva y exporta cannabis pa rasonan medicinal. 
E ley a pasa su trayecto di legislacion (wetgevingstraject) y ta 
warda awor pa wordo trata den Parlamento pa haci'e posibel cu 
por otorga licencia, cultiva, haci extraccion y exporta cannabis 
pa traha e producto final medicinal den exterior. 


Minister Oduber tin cu bisa cu e ta e minister pa ehecuta esaki 
pero cannabis ta un vision cu lider di fraccion di RED sr Ricardo 
Croes tin pa hopi anjas. E ta un industria cu sr Croes pa hopi 
anja a boga pe y e gobierno aki lo haci esaki un realidad. 


Na momento nos a firma e acuerdo di gobernacion nos a kere 
den cannabis medicinal y ta pesey tur e esfuerzonan a wordo 
haci pa yega caminda cu nos ta awe. 


Ningun gobierno den historia di pais Aruba no a encamina e 
proceso aki pero e gobierno aki ta demostrando cu hechos 
cu nos ta cumpliendo cabalmente cu nos programma di 
gobernacion. 


Nos ta spera cu dentro di poco parlamento di Aruba por debati 
riba e cambionan di e ley aki cu lo bai yuda pa crea un industria 
nobo pa Aruba. Nos a scucha caba cu fraccion di AVP ta contra 
e desaroyo aki y a laga sa cu tur permiso cu wordo duna, si 
AVP yega bek un dia den gobierno, lo trek tur permiso in. Nan 
no ta kere den cannabis medicinal y den diversificacion di nos 
economia. 


Gobierno ja caba a publica e request of experssion of interest 
caminda hopi grupo a expresa interes den e industria aki. 
Siguentemente gobierno lo anuncia cualta e proceso cu ta sigui 
pa finalmente otorga e permisonan necesario pa cultivacion of 
procesamento di cannabis cu metanan pa uso medicinal. 

Departamento di Salud Publico: 


E ADULTO TIN UN ROL DETERMINANTE PA 


BRINGA COVID-19 


Bou e categoria di adulto, nos ta señala 
esnan cu ta entre 41-60 aña. E grupo aki 
nos ta conta ariba nan pa nan experiencia 
y madures. 


Como un adulto riba nos isla, memei di e 
pandemia aki, bo rol ta determinante, no 
solamente pasobra bo ta mas consciente 
pa cuida bo mes, pero bo accion ta 
encurasha y motiva otro. 


Como Departamento di Salud Publico, 
nos ta invita e grupo aki pa hunto 
forma parti di e solucion. Cuida bo mes 
semper, teniendo den consideracion tur 
e medidanan di proteccion pero tambe 
alimenta di mes na un manera saludabel 
y haci actividad fisico. 


Disminui consumo di alcohol y stop 
humamento, purba relaha mas frecuente, 
drumi por lo menos 7 ora pa anochi y 
cuida bo higiena personal. 


Covid-19 sin duda a afecta mundo 
henter su manera di biba, di socialisa y 
di haci hopi otro cos. Nos mester purba 
continua manteniendo e rutina di biba 
saludabel no solamente na trabou of riba 
caya pero tambe na cas, tur esaki pa un 
bon salud mental y fisico. 


Como adulto bo ta dirigi, bo ta guia, bo ta 
monitor, bo ta lidera, ta pesey e yamado 
ta pa sigui tur regla y protocol stipula pa 
por yuda den e recuperacion di nos pais. 


Tin hopi hoben cu sin cu abo sa ta 
wak bo y ta sigui bo paso, ta pesey bo 
comportacion ta asina importante. 


Aruba ta un pais bendiciona, patriotico y 
balente, nos tur mester ta cla pa defend'e 
y e positivismo mantene. 


Pa nos sigui bringa e Covid-19, mester 
sigui tur regla y recomendacion stipula. 
Nos tur mester ta determina pa tur reto 
enfrenta. Ban sigui cuida, Aruba ta conta 
cubo! 








Maneha stress: 


Actividad diario: 

Sigui cuida, 


ARUBA .. 


— TA CONTA CU — 

Enfoca ariba bo bienestar: 


9 Come alimento saludabel y bebe hopi likido 

e Haci actividad fisico, minimo 30 minuut pa dia 
9 Reduci consumo di alcohol y humamento 

* Drumi por lo menos 7 ora pa anochi 

e Pensa positivo, maneha stress 

e Practica higiena, sigui tur protocol stipula 


Socialisa cu precaucion: 


* Mantene distancia di 1.5M na tur actividad social. Evita contacto fisico 
* Bisti tapa boca den tur luga cera, bisti esaki di e manera corecto 
* Relaha y kita stress, pero na un manera responsabel, cumpliendo cu regla 


Actividad diario: 


* Sigui bo rutina familiar pa trece stabilidad y trankilidad den hogar 
* Cuida cada miembro di famia, sea alerta pa sintoma di Covid-19 
e Si bo tin sintoma, keda cas, no sali 

Departamento di Salud Publico: 
UPDATE 10 DI NOVEMBER 2020 


Segun resumen di awe 5 persona a recupera, tin un total di 16 caso nobo di Covid-19, di cual tur ta residente, 
(“positivity rate” bou residente awe ta 11%). 


E total di casonan activo pa awe ta 181, total di testnan haci ta 319, testnan haci bou residentenan na laboratorio di 
hospital ta 134, total di casonan di fayecimento relaciona cu Covid-19 a aumenta na 42. 


Averahe di casonan pa dia abase semanal ta 12, averahe di "positivity rate" pa dia abase semanal ta 14% 
Hospital ta informa cu tin un total di 8 persona interna di cual 1 ta den Cuido Intensivo y 7 isola riba piso general. 
E virus di Covid-19 tey riba isla. Pa nos sigui controla e plamamento nos mester sigui cumpli. 


Sea alerto y conciente di cada un di bo actividadnan ora cu nos tur ta conciente, hunto nos ta trahando na mantene e 
casonan abou. 


Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


OVID-19 
ARUBA 
BESC no RESIDENTE 


TOTAL 
16 0 


sonannoso ο 

















ACTIVO 181 169 13 
EN 55 4331 68 
POSITIVO 4622 4541 81 
NEGATIVO | 38169 - = 
GETEST 42791 = - 
GETEST NA AIRPORT| 20813 - - 
MORTO 42 42 0 


DVG Gobierno di Aruba 

Mantene Beach cera Max 4 persona 
distancia 12'or AM - 5'or AM na mesa 

